Diari Oficial de la Generalitat Valenciana


Sumari del DOGV 3520, del 18-06-1999 (1999/4481)

RESOLUCIÓ de 3 de març de 1999, del Rectorat de la Universitat de València, per la qual es creen determinades escales de personal funcionari d'administració general.
---------------------------------------------------------------------------------------------------------------------------------------------------------------------

### Dades del document

Número de DOGV
:   3520

Data del DOGV
:   18-06-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/4481


Data del document
:   30-03-1999

Organisme emissor
:   Universitat de València

Tipus de document
:   Resolució

Descriptors 

:   * administració del personal
    * qualificació del personal
    * universitat

RESOLUCIÓ de 3 de març de 1999, del Rectorat de la Universitat de València, per la qual es creen determinades escales de personal funcionari d'administració general. [1999/M4481]
  
La Llei 1/1996, de 26 d'abril, de la Generalitat Valenciana, adaptava el règim jurídic del seu personal amb el desplegament del contingut de la disposició transitòria primera del Text Refós de la seua Llei de Funció Pública, aprovat pel Decret Legislatiu de 24 d'octubre de 1995.
  
A l'empara de la norma esmentada, i mitjançant pacte signat el mes de novembre del 1996 amb les organitzacions sindicals que tenen representació a la nostra universitat, es va publicar una resolució d'aquest Rectorat de 27 de febrer de 1997 (DOGV de 13.03.1997), per la qual s'obria el procés per a l'adaptació del règim jurídic del personal laboral fix a la naturalesa dels llocs que ocupa. En diverses ocasions, i sempre per resolució d'aquest Rectorat, han estat convocats processos selectius d'adaptació dels diversos grups de titulació, tot complint les previsions legals establertes en aquest procés.
  
Dins d'aquest marc d'actuació i per la Resolució del 8 de juny de 1998, (DOGV de 15.06.1998), es van crear dins dels grups de titulació establits bàsicamente per la llei, les escales corresponents d'administració especial en què s'integrava el personal nomenat funcionari com a conseqüència d'aquests processos.
  
D'acord amb el que estableix el punt segon de l'esmentada resolució, i essent necessari integrar llocs de treball als grup C i D, administració general, i considerant les funcions i el règim aplicable, és procedent que, fent ús de les competències que confereixen els articles 49 i 50 de la Llei Orgànica 11/1983, de 25 d'agost, de Reforma Universitària, i l'article 191 dels Estatuts d'aquesta universitat, es creen les escales d'administració general que es detallen en l'annex I d'aquesta resolució.
  
Contra aquesta resolució, que exhaureix la via administrativa, es pot interposar recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos comptadors des de l'endemà de la publicació.
  
València, 3 de març de 1999.- El vicerector d'Organització Administrativa, p. d. (DOGV 26.02.1999): Lluís Guia i Marín.
  
ANNEX I
  
Grup C (Administració general)
  
- Escala de suport administratiu
  
Grup D (Administració general)